Erkki Talari

Erkki Holger Konstantin Talari, vuoteen 1935 Forsström (8. maaliskuuta 1907 Tampere – 18. toukokuuta 1983 Helsinki) oli suomalainen taidemaalari ja taidegraafikko. 

Erkki Talarin vanhemmat olivat metallinpakottaja Klaus Erkki Talari ja Ingeborg Johanna Maria Elina Hagelberg ja puoliso vuodesta 1933 Laimi-Inkeri Kajava. Talari opiskeli Santeri Salokiven oppilaana 1930, Taideteollisessa keskuskoulussa 1931–1934 ja Suomen taideyhdistyksen piirustuskoulussa 1934–1935. Hänen töitään oli ensimmäistä kertaa esillä 1934. Uran alkuvaiheessa  Talarin tyyli oli surrealistinen, hän muun muassa teki kuvasarjan Edith Södergranin runoihin. Tunnetuksi tuli hänen puupiirroskuvituksensa Kantelettaren kehtolauluihin vuonna 1945. Hän työskenteli myös kuvaamataidon opettajana aina vuoteen 1974 asti. Talarin töitä on esillä esimerkiksi Valtion taidemuseossa Ateneumissa, mutta myös ulkomaisissa kokoelmissa. Töistään Talari sai useita palkintoja.

Lähteet

Suomalaiset taidemaalarit
Suomalaiset taidegraafikot
Kuvaamataidonopettajat
Vuonna 1907 syntyneet
Vuonna 1983 kuolleet